ΓΡΑΠΤΗ ΕΡΩΤΗΣΗ P-1804/02

υποβολή: Dominique Souchet (NI) προς την Επιτροπή

(19 Ιουνίου 2002)

Θέμα: Επείγουσες δράσεις για την μελισσοκομία

Το Ευρωπαϊκό Κοινοβούλιο ψήφισε τελευταία κείμενο (έκθεση Lannoye A5-0155/2002) για την έγκριση των φυτοπροστατευτικών προϊόντων στην οποία διευκρινίζει (άρθρο 20) ότι ζητεί από την Επιτροπή να συμπεριλάβει ρητώς μεταξύ των κριτηρίων αξιολόγησης των φυτοπροστατευτικών προϊόντων, την εξέταση της επίπτωσης ενεργών ουσιών στους πληθυσμούς των μελισσών, καθώς και τις παρατηρήσεις των επαγγελματικών ενώσεων των μελισσοκόμων σχετικά με τις ουσίες αυτές.

Η έναρξη ισχύος του κειμένου αυτού θα απαιτήσει χρονικό διάστημα ασυμβίβαστο προς την δραματική κατάσταση στην οποία ευρίσκεται σήμερα ο τομέας της μελισσοκομίας. Η κατάσταση αυτή οφείλεται σε μεγάλο βαθμό στην καταστρεπτική θνησιμότητα λόγω των δύο συστημικών εντομοκτόνων που χρησιμοποιούνται στην επικάλυψη των σπόρων για καλλιέργειες μεγάλης έκτασης, δηλ. το imidaclopride και τη φιπρονίλη η βλαβερότης των οποίων (όπως απέδειξαν οι εργασίες του Εθνικού Ιστιντούτου Γεωπονικής Έρευνας (INRA) της Avignon-Montfavet και οι αναλύσεις του Εθνικού Κέντρου Επιστημονικής Έρευνας (CNRS) της Ορλεάνης που αναφέρουν την παρουσία imidaclopride στη γύρη του αραβοσίτου και του ηλιοτροπίου σε τοξικές δόσεις) δεν αφορά μόνον τις καλλιέργειες στις οποίες χρησιμοποιήθηκαν αυτές αλλά και τις επόμενες λόγω της αμειψισποράς, επειδή παραμένει ενεργός ουσία στα θαμμένα κατάλοιπα της συγκομιδής και κατόπιν στο φυτόχωμα του εδάφους.

Μπορεί να αναφέρει η Επιτροπή πώς σκέπτεται να ενεργήσει — εκτός της εφαρμογής της αρχής της προφύλαξης η οποία έπρεπε να είχε εφαρμοσθεί μόλις διατυπώθηκαν οι αμφιβολίες — ούτως ώστε οι δύο αυτές ενεργές ουσίες να μην μπορούν πλέον να βλάψουν·

Ποια συνέχεια έδωσε στο αίτημα που διατυπώθηκε στο Συμβούλιο Γεωργίας της 18ης Φεβρουαρίου 2002 και της ζητούσε να εγκρίνει συγκεκριμένα μέτρα για να αντιμετωπισθεί η σοβαρή κρίση την οποία διέρχεται η κοινοτική μελισσοκομία·

Απάντηση του κ. Fischler εξ ονόματος της Επιτροπής

(15 Ιουλίου 2002)

Σύμφωνα με το άρθρο 4 της οδηγίας 91/414/ΕΟΚ του Συμβουλίου της 15ης Ιουλίου 1991 σχετικά με τη διάθεση στην αγορά φυτοπροστατευτικών προϊόντων(1), αποτελείποχρέωση των κρατών μελών να διασφαλίζουν ότι τα εγκεκριμένα προϊόντα φυτοπροστασίας δεν έχουν μη αποδεκτή επίδραση σε είδη μη στόχους, συμπεριλαμβανομένων των μελισσών. Όπως έχει αναφερθεί ήδη σε προηγούμενες απαντήσεις της Επιτροπής στην προφορική ερώτηση H-0332/01 του κ. Berni κατά τη διάρκεια των ερωτήσεων στη σύνοδο του Κοινοβουλίου το Μάιο του 2001(2) και στην προφορική απάντηση H-0082/01 του κ. Berni κατά τη διάρκεια των ερωτήσεων στη σύνοδο του Κοινοβουλίου το Φεβρουάριο του 2001(3), οι δύο ενεργές ουσίες τις οποίες αναφέρει το Αξιότιμο Μέλος του Κοινοβουλίου θα επανεξεταστούν στο κοινοτικό πρόγραμμα αναθεώρησης των χρησιμοποιούμενων ενεργών ουσιών. Ενόσω πραγματοποιείται η εν λόγω αξιολόγηση, οι κανόνες των κρατών μελών συνεχίζουν να ισχύουν.

Η Επιτροπή εξακολουθεί να πιστεύει ότι, βάσει των διαθέσιμων πληροφοριών, δεν είναι ακόμα αναγκαίο να ληφθεί άμεση δράση σε κοινοτικό επίπεδο. Ωστόσο, ανπάρχουν συγκεκριμένες ανησυχίες για ορισμένα προϊόντα, τα κράτη μέλη έχουν τη δυνατότητα να λάβουν τα αναγκαία μέτρα. Για παράδειγμα, ως μέτρο πρόληψης και λόγω ανησυχιών, η Γαλλία ανέστειλε τη χρησιμοποίηση του imidacloprid στα ηλιοτρόπια και διεξάγει επιδημιολογική μελέτη. Τα αποτελέσματα αυτής της μελέτης θα ληφθούνπόψη κατά την αναθεώρηση τόσο στη Γαλλία όσο και στο κοινοτικό πρόγραμμα επαναξιολόγησης. Η Επιτροπή δεν έχει λάβει μέχρι τώρα επιστημονικές πληροφορίες για παρόμοια προβλήματα σε άλλα κράτη μέλη. Κανένα άλλο κράτος δεν έχει χορηγήσει έγκριση για τη χρησιμοποίηση του imidacloprid στα ηλιοτρόπια. Η Επιτροπή θα παρακολουθήσει τις περαιτέρω εξελίξεις και θα λάβει τα κατάλληλα μέτρα, σε εύθετο χρόνο, αν χρειαστεί.

Το Φεβρουάριο του 2001, η Επιτροπή κοινοποίησε στο Συμβούλιο και στο Ευρωπαϊκό Κοινοβούλιο την έκθεσή της(4) σχετικά με την εφαρμογή του κανονισμού (ΕΚ) αριθ. 1221/97 του Συμβουλίου περί των γενικών κανόνων εφαρμογής για ενέργειες που αποσκοπούν στη βελτίωση της παραγωγής και της εμπορίας μελιού(5).

Το Απρίλιο του 2001, η Επιτροπή ενέκρινε τον κανονισμό (ΕΚ) αριθ. 704/2001(6) για την τροποποίηση του κανονισμού (ΕΚ) αριθ. 2300/97(7) όσον αφορά τις λεπτομέρειες εφαρμογής του κανονισμού (ΕΚ) αριθ. 1221/97 του Συμβουλίου σχετικά με τους γενικούς κανόνες εφαρμογής για τις ενέργειες στόχος των οποίων είναι η βελτίωση της παραγωγής και της εμπορίας του μελιού, τον οποίο το Συμβούλιο θεωρεί ικανοποιητικό ως έκθεση παρακολούθησης.

Το Δεκέμβριο του 2001, το Κοινοβούλιο ενέκρινε ψήφισμα για την έκθεση της Επιτροπής του Φεβρουαρίου 2001 και ζήτησε από την Επιτροπή να εγκρίνει επτά μέτρα στήριξης της ευρωπαϊκής μελισσοκομίας, όπως, τη δημιουργία κοινής οργάνωσης αγοράς με άμεσες ενισχύσεις στο εισόδημα και πριμοδότηση για τη γονιμοποίηση, την ένταξη της μελισσοκομίας στο καθεστώς αντισταθμιστικών αποζημιώσεων που προβλέπονται στον κανονισμό (ΕΚ) αριθ. 1259/99 του Συμβουλίου της 17ης Μαΐου 1999 για τη θέσπιση κοινών κανόνων για τα καθεστώτα άμεσης στήριξης στο πλαίσιο της Κοινής Γεωργικής Πολιτικής(8), τη μεταφορά στην κτηνιατρική νομοθεσία του μέτρου καταπολέμησης της βαροϊκής ακαρίασης, ενίσχυση για την προώθηση μελιού ποιότητας, την αύξηση του προϋπολογισμού καθώς και του τμήματος της κοινοτικής συγχρηματοδότησης, την εναρμόνιση και την ευελιξία στην εφαρμογή των εθνικών προγραμμάτων και ενίσχυση για την επένδυση σελικό για την ανασύσταση του ζωικού κεφαλαίου.

Το Φεβρουάριο του 2002, το Συμβούλιο έλαβεπόψη του τη στήριξη εκ μέρους των περισσοτέρων από τα κράτη μέλη ορισμένων μέτρων που προτάθηκαν από το ψήφισμα του Κοινοβουλίου και κάλεσε την Επιτροπή να αναπτύξει τη δράση της στον τομέα αυτό.

Το κονδύλι του προϋπολογισμού που προβλέπεται για τα προγράμματα μελιού αυξήθηκε κατά 10 % το 2002 και η Επιτροπή αναθεώρησε αναλόγως τις αποφάσεις σχετικά με τα προγράμματα. Αυτή η αύξηση του προϋπολογισμού διατηρήθηκε και στο προσχέδιο του προϋπολογισμού για το επόμενο έτος.

Εξάλλου, το εθνικό γαλλικό πρόγραμμα για την περίοδο εμπορίας 2001-2002, που εγκρίθηκε από την Επιτροπή τον Ιούλιο του 2001, προβλέπει μελέτες για την επίδραση των φυτοϋγειονομικών προϊόντων στην ποιότητα του μελιού. Εξάλλου, το πρόγραμμα αυτό για την περίοδο εμπορίας 2002-2003 περιλαμβάνει ενισχύσεις για επενδύσεις σελικό για την ανασύσταση του ζωικού κεφαλαίου.

(1) ΕΕ L 230 της 19.8.1991 [όπως τροποποιήθηκε τελευταία από την οδηγία 2002/48/ΕΚ της Επιτροπής της 30ής Μαΐου 2001 (ΕΕ L 148 της 6.6.2002)].

(2) Γραπτή απάντηση, 15.5.2001.

(3) Γραπτή απάντηση, 13.2.2001.

(4) COM(2001)70 τελικό.

(5) ΕΕ L 173 της 1.7.1997 [Κανονισμός που τροποποιήθηκε από τον κανονισμό (ΕΚ) αριθ. 2070/98 του Συμβουλίου της 28ης Σεπτεμβρίου 1998 (ΕΕ L 265 της 30.9.1998)].

(6) ΕΕ L 98 της 7.4.2001.

(7) ΕΕ L 319 της 21.11.1997.

(8) ΕΕ L 160 της 26.6.1999.